Während am Kriag erleidet Straubing weitreichende Zerstörunga duach alliierte Luftangriffe, de allerdings de meistn historischn Gebaide vaschonan. In da Nåchkriagszeit erlebt Straubing an groaßn wirtschaftlichen Aufschwung, der mit Nama wia da Schifirma Völkl oda dem Konzertelektronikhersteller Dynacord vabundn is. Deutlich vagreßert is des Stådgebiet duach de Eigmeindungen vo Alburg, Ittling und Kagers im Jåhr 1972. 1989 findt in de Straubing de  bayerische Landesgartenschau statt, 1992 de Landesausstellung Bauern in Bayern. 1997 is de 1100-Jåhr-Feia da erschtn urkundlichen Erwähnung da Ståd mit am groaßn Biargafest am Stådplatz abgehalten, de Deitsche Post gibt aus'm Anlass a Sundabriafmarkn aussa. 2003 is de 650-Jåhr-Feia vom Herzogtum Straubing-Holland mit a Reihe vo Veranstaltungen begangen.